钦定古今图书集成/理学汇编/文学典/第157卷 > 《明会典》 > 《洪武间定在京》
## 钦定古今图书集成/理学汇编/文学典/第157卷 > 《明会典》 > 《洪武间定在京》

一、五军都督府，照会六部，札付“各都指挥使司，承宣
布政使司，并金吾前后、羽林左右、虎贲左，府军卫及
府军左右前后十卫经历司，各护卫经历司，各外卫
指挥使司、提刑按察司，应天府各长史司，兵马指挥
司、守御千户所。其察院磨勘司，凡有事务，各府经历
司令典吏抄案本司，呈府施行。事毕，经历司回牒监
察御史并磨勘司。”

一、六部咨呈五军都督府，平咨“各都指挥使司，照会
承宣布政使司，札付太常寺、钦天监、太医院、翰林院、
光禄寺、太仆寺、提刑按察司，应天府盐运司，各外卫
指挥使司，金吾前后羽林左右、虎贲左，府军卫，府军
前后左右十卫经历司，各护卫经历司，直隶府州各
长史，兵马指挥司，国子监典簿。其察院事务，六部都”
吏赴院抄案磨勘司事，六部令史赴司抄案，呈部施
行。事毕，主事回牒监察御史并磨勘司。

一、金吾前后，羽林左右，虎贲左右府军卫，府军左右
前后十卫，俱系经历司，呈五军都督府并六部、各布
政司，平关各外卫并提刑按察司，及在京三品衙门。
故牒兵马指挥司。其察院事务，各卫经历司令典吏
抄案，本司呈卫磨勘。司事务，各卫令史抄案，呈卫施
行。事毕，经历司回关，监察御史并磨勘司。

“一、在京并直隶各外卫指挥使司，申五军都督府，呈
六部平关各卫并提刑按察司及在京三品衙门，故
牒兵马指挥司。其察院磨勘司事务，俱系令史抄案，
呈卫施行，事毕，经历司回关监察御史并磨勘司。”
一、太常寺、钦天监、太医院、翰林院、光禄寺、太仆寺，“呈
部平关提刑按察司，并三品衙门，其察院磨勘司事
务”，俱系令史抄案，呈本衙门施行。事毕、首领官回报。
监察御史并磨勘司品级相等者平关。七品以下者
牒上回报

一，国子学凡有行移，本学典簿“呈六部平关应天府。
其察院事务，典簿抄案呈学磨勘司事务，令史抄案
呈学施行。事毕，典簿牒呈监察御史，并磨勘司。”十五年，改国子学为国子监。其《行移》六部，札付国子监，国
子监径呈六部。

一、应天府申“五军都督府，呈六部，牒呈各指挥使司、
布政使司、平关提刑按察司，并国子学，故牒在外各
府兵马指挥司，帖下州县。其察院磨勘司事务，本府
令史抄案呈府施行。事毕，经历司牒呈监察御史并
磨勘司。”

一、察院故牒各道提刑按察司经历司。其磨勘司事
务，察院书吏赴司抄案，呈院施行。事毕，监察御史回
关磨勘司。

一、兵马指挥司，“申五军都督府六部，牒呈金吾羽林
府军等卫，并外卫指挥使司。应天府，牒上在外各府，
平关各州，帖下各县。”其察院事务，本司首领官抄案，
呈司施行。事毕，本司回牒监察御史。